pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ตรวจทาวันฯ ลงพื้นที่นครพนม ตรวจเยี่ยมสถานประกอบการเหมืองแร่ที่ร่วมดูแลสังคม ชุมชนโดยรอบ
วันพุธที่ 15 กุมภาพันธ์ 2566
15/02/2566
ผู้ตรวจทาวันฯ ลงพื้นที่นครพนม ตรวจเยี่ยมสถานประกอบการเหมืองแร่ที่ร่วมดูแลสังคม ชุมชนโดยรอบ
นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ลงพื้นที่นครพนม ตรวจเยี่ยมสถานประกอบการเหมืองแร่ที่ร่วมดูแลสังคม ชุมชนโดยรอบ
เมื่อวันที่ 14 กุมภาพันธ์ 2566 นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม พร้อมด้วยนายชาญชัย อนุสรณ์ อุตสาหกรรมจังหวัดนครพนม และเจ้าหน้าที่ ลงพื้นที่ตรวจเยี่ยมบริษัทไทยศิลาวัฒน์ จํากัด ประกอบกิจการเหมืองแร่ หินอุตสาหกรรมชนิดเหมืองทรายเพื่ออุตสาหกรรมก่อสร้าง ตั้งอยู่พื้นที่ตําบลน้ําก่ํา อําเภอธาตุพนม จังหวัดนครพนม และเข้าเยี่ยมชมศูนย์พัฒนาเด็กเล็กบ้านนาคํา และโรงเรียนบ้านนาคํา โดยบริษัทไทยศิลาวัฒน์ จํากัด สนับสนุนงบประมาณการก่อสร้างอาคารเรียนให้ศูนย์พัฒนาเด็กเล็ก และ ปรับปรุงติดตั้งเครื่องปรับอากาศ ห้องน้ํา และงบประมาณจ้างครูเป็นการดูแลชุมชนรอบเหมืองแร่ ตามมิติที่ 2 การดูแลสังคมรอบโรงงาน/เหมืองแร่ในพื้นที่จังหวัดนครพนม
รัฐบาลไทย-ข่าวทำเนียบรัฐบาล-​รัชดาฯ รองโฆษกรัฐบาล แจ้งความคืบหน้าโครงการช่วยเหลือเยียวยาซื้อเรือประมงในพื้นที่จังหวัดปัตตานี
วันพุธที่ 15 กุมภาพันธ์ 2566
15/02/2566
​รัชดาฯ รองโฆษกรัฐบาล แจ้งความคืบหน้าโครงการช่วยเหลือเยียวยาซื้อเรือประมงในพื้นที่จังหวัดปัตตานี
​รัชดาฯ รองโฆษกรัฐบาล แจ้งความคืบหน้าโครงการช่วยเหลือเยียวยาซื้อเรือประมงในพื้นที่จังหวัดปัตตานี
วันที่ 15 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ กล่าวว่า ตามที่พี่น้องชาวประมงปัตตานีได้สอบถามถึงความคืบหน้าการจ่ายเงินเยียวยาซื้อเรือประมงในพื้นที่จังหวัดปัตตานี ตามโครงการนําเรือประมงออกนอกระบบเพื่อการจัดการทรัพยากรประมงทะเลที่ยั่งยืนในพื้นที่จังหวัดชายแดนภาคใต้เป็นกรณีเร่งด่วน (เรือชุดที่ 1 จํานวน 96 ลํา) ซึ่งทางศูนย์อํานวยการบริหารจังหวัดชายแดนภาคใต้ (ศอ.บต.) ได้สรุปเรื่องเสนอไปยังสํานักงบประมาณ ในฐานะหน่วยงานรัฐที่กํากับดูแลงบกลาง การใช้จ่ายงบประมาณ รายการเงินสํารองจ่ายเพื่อกรณีฉุเฉินหรือจําเป็น
ขณะนี้ นายกรัฐมนตรีได้ให้ความเห็นชอบตามที่สํานักงบประมาณเสนอขอใช้งบกลางแล้ว จากนี้จะได้ดําเนินการตามขั้นตอนที่เกี่ยวข้องเพื่อเสนอคณะรัฐมนตรีพิจารณาต่อไป
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม เป็นประธานการประชุมคณะอนุกรรมการส่งเสริมคุณธรรมกระทรวงคมนาคม ครั้งที่ 1/2566 เพื่อขับเคลื่อนและพัฒนาองค์กรคุณธรรมของกระทรวงคมนาคม
วันพุธที่ 15 กุมภาพันธ์ 2566
นายชยธรรม์ พรหมศร ปลัดกระทรวงคมนาคม เป็นประธานการประชุมคณะอนุกรรมการส่งเสริมคุณธรรมกระทรวงคมนาคม ครั้งที่ 1/2566 เพื่อขับเคลื่อนและพัฒนาองค์กรคุณธรรมของกระทรวงคมนาคม
ประจําปีงบประมาณ พ.ศ. 2566 ให้เป็นไปอย่างมีประสิทธิภาพ โปร่งใส ตรวจสอบได้ โดยมีผู้บริหารระดับสูงหน่วยงานในสังกัดกระทรวงคมนาคม เข้าร่วมประชุม ในวันที่ 14 กุมภาพันธ์ 2566 ณ ห้องประชุมกระทรวงคมนาคม
นายชยธรรม์ พรหมศร กล่าวว่า ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่เน้นย้ําให้ทุกหน่วยงานในสังกัดกระทรวงคมนาคมปฏิบัติหน้าที่ตามระเบียบ กฎหมาย โดยยึดหลักธรรมาภิบาล (Good Governance) เสมอมา เพื่อให้การขับเคลื่อนการพัฒนาองค์กรคุณธรรมของกระทรวงคมนาคม ประจําปีงบประมาณ พ.ศ. 2566 เป็นไปอย่างมีประสิทธิภาพ โปร่งใส่ ตรวจสอบได้ และสอดคล้องกับแผนปฏิบัติการด้านการส่งเสริมคุณธรรมแห่งชาติ ระยะที่ 2 (พ.ศ. 2566 - 2570) กระทรวงจึงได้จัดประชุมคณะอนุกรรมการส่งเสริมคุณธรรมกระทรวงคมนาคม ครั้งที่ 1/2566 เพื่อให้ทุกภาคส่วนเข้ามามีส่วนร่วมในการส่งเสริมสภาพแวดล้อมที่เอื้อต่อการส่งเสริมคุณธรรมการทําความดี ที่เหมาะสมกับบริบทของสังคมไทยเพื่อให้ทุกภาคส่วนโดยเฉพาะภาครัฐได้พัฒนาระบบและการเสริมสร้างขีดความสามารถของกลไกเพื่อการขับเคลื่อนและส่งเสริมคุณธรรม และเพื่อให้ทุกภาคส่วนเข้ามามีส่วนร่วมส่งเสริมการเรียนรู้ และการพัฒนาศักยภาพบุคลากรและองค์กร โดยปลัดกระทรวงคมนาคมได้มอบนโยบายให้ทุกหน่วยงาน ให้ความสําคัญในเรื่องการส่งเสริมคุณธรรม และมุ่งหวังให้ทุกหน่วยงานมีผลประเมินและผ่านการประเมินองค์กรคุณธรรม ในระดับที่ 3 คือ ระดับองค์กรคุณธรรมต้นแบบ
ในที่ประชุม ได้มีการหารือในประเด็นต่าง ๆ ได้แก่ เรื่องแจ้งเพื่อทราบคําสั่งแต่งตั้งคณะอนุกรรมการส่งเสริมคุณธรรมกระทรวงคมนาคม ตามคําสั่งกระทรวงคมนาคมที่ 918/2565 ลงวันที่ 31 สิงหาคม 2565 รวมถึงได้มีการชี้แจงหลักการแผนปฏิบัติการด้านการส่งเสริมคุณธรรมแห่งชาติ ระยะที่ 2
(พ.ศ. 2566 – 2570) โดยมีเป้าหมายหลัก คือ คนไทยมีพฤติกรรมที่สะท้อนการมีคุณธรรมเพิ่มขึ้น มุ่งสู่สังคม
ที่คนไทยอยู่ร่วมกันด้วยความสมานฉันท์ ภายใต้หลักธรรมทางศาสนา หลักปรัชญาเศรษฐกิจพอเพียง วิถีวัฒนธรรมไทยที่ดีงาม และประเทศไทยปลอดทุจริตและประพฤติมิชอบ มีการรายงานผลการเปรียบเทียบข้อมูลการประเมินองค์กรคุณธรรม ปีงบประมาณ พ.ศ 2562 – 2565 ให้ที่ประชุมทราบ ซึ่งพบว่าในภาพรวมกระทรวงคมนาคมมีความสําเร็จ ในการขับเคลื่อนการประเมินองค์กรคุณธรรมในระดับหนึ่งโดยมีหน่วยงานในสังกัดเข้าร่วมการประเมินและผ่านการประเมินองค์กรคุณธรรมเพิ่มขึ้นทุกปี และมีจํานวนหน่วยงานที่ผ่านการประเมินองค์กรคุณธรรมในระดับที่ 2 คือ ระดับองค์กรคุณธรรม และระดับที่ 3 คือ ระดับองค์กรคุณธรรมต้นแบบ ซึ่งเป็นระดับสูงสุดเพิ่มมากขึ้น พร้อมชี้แจงตัวชี้วัดและเกณฑ์การประเมินองค์กรคุณธรรม สําหรับประจําปีงบประมาณ พ.ศ. 2566
ให้คณะอนุกรรมการทราบ
สําหรับกรอบระยะเวลาการดําเนินการขับเคลื่อนการประเมินองค์กรคุณธรรม ประจําปีงบประมาณ พ.ศ. 2566 หน่วยงานในสังกัดกระทรวงคมนาคมจะจัดส่งผลการประเมินองค์กรคุณธรรมของหน่วยงานซึ่งได้รับความเห็นชอบจากคณะทํางานกลั่นกรองผลการประเมินองค์กรคุณธรรมของหน่วยงานแล้วในช่วงเดือน กรกฎาคม พ.ศ. 2566 ให้ศูนย์ปฏิบัติการต่อต้านการทุจริต สํานักงานปลัดกระทรวงคมนาคม และจัดส่งผลการประเมินองค์กรคุณธรรมของกระทรวงคมนาคม ไปยังกรมการศาสนา กระทรวงวัฒนธรรม ในช่วงเดือน สิงหาคม พ.ศ. 2566 ต่อไป
รัฐบาลไทย-ข่าวทำเนียบรัฐบาล-ผู้ตรวจทาวันฯ ตรวจติดตามการปฏิบัติงานของสำนักงานอุตสาหกรรมจังหวัดมุกดาหาร เน้นย้ำการขับเคลื่อนนโยบาย MIND ใช้หัวและใจ เป็นแนวทางการปฏิบัติงานปี 2566
วันพุธที่ 15 กุมภาพันธ์ 2566
15/02/2566
ผู้ตรวจทาวันฯ ตรวจติดตามการปฏิบัติงานของสํานักงานอุตสาหกรรมจังหวัดมุกดาหาร เน้นย้ําการขับเคลื่อนนโยบาย MIND ใช้หัวและใจ เป็นแนวทางการปฏิบัติงานปี 2566
กระทรวงอุตสาหกรรมมุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และกระจายรายได้
เมื่อวันที่ 14 กุมภาพันธ์ 2566 นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ลงพื้นที่มุกดาหาร ตรวจราชการกรณีปกติ รอบที่ 1 ประจําปีงบประมาณ พ.ศ. 2566 ณ สํานักงานอุตสาหกรรมจังหวัดมุกดาหาร โดยมี นายบุญรวย เลิศวนิชย์ทิพย์ อุตสาหกรรมจังหวัดมุกดาหาร พร้อมด้วยข้าราชการ เจ้าหน้าที่ เข้าร่วมประชุมรับการตรวจราชการพร้อมรับมอบนโยบายในการปฏิบัติงาน ทั้งนี้ ผู้ตรวจราชการฯ ได้เน้นย้ําการขับเคลื่อนนโยบาย MIND ใช้หัวและใจ เป็นแนวทางการปฏิบัติงานปี 2566 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และกระจายรายได้
พร้อมให้ข้อเสนอแนะการปฏิบัติงานจากการตรวจราชการ ดังนี้ 1) การตรวจกํากับดูแลโรงงานอุตสาหกรรม เน้นย้ําให้ตรวจกํากับดูแลโรงงานอุตสาหกรรมที่มีความเสี่ยงจะเกิดผลกระทบกับสิ่งแวดล้อมจากการประกอบกิจการ กํากับให้โรงงานปฏิบัติตามกฎหมาย เพื่อไม่ให้เกิดผลกระทบต่อชุมชนโดยรอบโรงงานพร้อมให้คําปรึกษาแนะนําแก่ผู้ประกอบการหากมีปัญหาอุปสรรคในการประกอบธุรกิจในพื้นที่ 2) การอํานวยความสะดวก การสร้างความสําเร็จให้ธุรกิจ เน้นย้ําการพิจารณาอนุมัติ อนุญาต ให้เป็นไปตามกระบวนการ /กฎหมาย หากอยู่ในขั้นตอนส่งให้หน่วยงานอื่นพิจารณา ควรมีการติดตามความคืบหน้าการพิจารณาอย่างสม่ําเสมอ พร้อมแจ้งให้ผู้ประกอบการทราบ 3) การรับรองอุตสาหกรรมสีเขียว (GI) เน้นย้ําให้เร่งประชาสัมพันธ์ ชี้แจงถึงความสําคัญของการเข้าร่วมโครงการ พร้อมยกระดับการขอรับรองอุตสาหกรรมให้ผู้ประกอบการในพื้นที่เมืองอุตสาหกรรมเชิงนิเวศต่อไป 4) การปรับปรุงแก้ไขปัญหาผังเมืองรวมจังหวัด ซึ่งปัจจุบันได้มีการปรับแก้ไขประเภทโรงงานอุตสาหกรรม ตามบัญชีแนบท้ายกฎกระทรวงฯ ตาม พ.ร.บ โรงงาน ปี 2535 ฉบับปรับปรุงแก้ไข พ.ศ. 2562 ควรปรับปรุงแก้ไขบัญชีแนบท้าย กฎกระทรวงผังเมืองรวมจังหวัดให้เป็นปัจจุบันเพื่อสนับสนุนให้เกิดการลงทุนในพื้นที่
สุดท้ายนี้ ได้ให้กําลังใจในการปฏิบัติงาน และขอให้ปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ และประชาชน
รัฐบาลไทย-ข่าวทำเนียบรัฐบาล-ไอแบงก์ปรับอัตราผลตอบแทนเงินฝากจำพิเศษ มอบผลตอบแทนสูงสุด 1.50% ต่อปี
วันพุธที่ 15 กุมภาพันธ์ 2566
15/02/2566
ไอแบงก์ปรับอัตราผลตอบแทนเงินฝากจําพิเศษ มอบผลตอบแทนสูงสุด 1.50% ต่อปี
ไอแบงก์ปรับอัตราผลตอบแทนที่คาดว่าจะได้รับ สําหรับเงินฝากประจําพิเศษ ทั้งแบบระยะเวลาการฝาก 4 เดือน 7 เดือน 13 เดือน และ 24 เดือน ให้ผลตอบแทนที่คาดว่าจะได้รับสูงสุดถึง 1.50% ต่อปี จ่ายผลตอบแทนทุกเดือน เปิดบัญชีขั้นต่ํา 5,000 บาท
ธนาคารอิสลามแห่งประเทศไทย (ไอแบงก์) ปรับอัตราผลตอบแทนที่คาดว่าจะได้รับ สําหรับเงินฝากประจําพิเศษ ทั้งแบบระยะเวลาการฝาก 4 เดือน 7 เดือน 13 เดือน และ 24 เดือน ให้ผลตอบแทนที่คาดว่าจะได้รับสูงสุดถึง 1.50% ต่อปี จ่ายผลตอบแทนทุกเดือน เปิดบัญชีขั้นต่ํา 5,000 บาท ฝากได้สูงสุดไม่เกิน 20 ล้านบาทต่อราย
ไอแบงก์ ได้ทําการปรับอัตราผลตอบแทนเงินฝากประจําพิเศษ เพื่อสนองคนรักการออม โดยผู้ฝากสามารถเลือกระยะเวลาการฝากได้ตามต้องการ เริ่มต้นที่ระยะเวลาการฝากต่ําสุด 4 เดือน สูงสุด 24 เดือน มีผลตอบแทนที่คาดว่าจะได้รับตามอัตราดังนี้
ระยะเวลา อัตราผลตอบแทนที่คาดว่าจะได้รับ (ต่อปี)
4 เดือน 0.70%
7 เดือน 0.80%
13 เดือน 1.35%
24 เดือน 1.50%
โดยผู้ฝากสามารถเปิดบัญชีขั้นต่ํา 5,000 บาท ฝากได้ไม่จํากัดจํานวนครั้ง แต่ฝากได้สูงสุดไม่เกิน 20 ล้านบาทต่อราย จ่ายผลตอบแทนทุกเดือน ทั้งนี้หากถอนเงินฝากก่อนครบกําหนด ธนาคารจะเรียกผลตอบแทนคืน 100% ก่อนหักภาษี ฝากได้ทั้งในนามนิติบุคคลและบุคคลธรรมดา
ผู้สนใจสามารถติดต่อเปิดบัญชีได้ที่ไอแบงก์ทุกสาขา ตั้งแต่วันนี้ ถึง 25 เมษายน 2566 ยกเว้นเงินฝากประจํา 13 เดือน เปิดบัญชีได้ถึงวันที่ 12 มีนาคม 2566 หรือสอบถามรายละเอียดเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
หมายเหตุ:
1. “อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-รสอ.รก.รปอ.ณัฏฐิญาฯ เป็นประธานการประชุมการบริหารจัดการค่าใช้จ่ายในการดำเนินงานตามพระราชบัญญัติโรงงาน พ.ศ. 2535
วันพุธที่ 15 กุมภาพันธ์ 2566
15/02/2566
รสอ.รก.รปอ.ณัฏฐิญาฯ เป็นประธานการประชุมการบริหารจัดการค่าใช้จ่ายในการดําเนินงานตามพระราชบัญญัติโรงงาน พ.ศ. 2535
รสอ.รก.รปอ.ณัฏฐิญา เนตยสุภา เป็นประธานการประชุมการบริหารจัดการค่าใช้จ่ายในการดําเนินงานตามพระราชบัญญัติโรงงาน พ.ศ. 2535
เมื่อวันที่ 14 กุมภาพันธ์ 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นประธานการประชุมคณะกรรมการบริหารจัดการค่าใช้จ่ายในการดําเนินงานตามพระราชบัญญัติโรงงาน พ.ศ.2535 ครั้งที่ 1/2566 เพื่อพิจารณาการสนับสนุนค่าใช้จ่ายในการดําเนินงานตามพระราชบัญญัติโรงงาน พ.ศ.2535 ให้แก่หน่วยงานใน สปอ. ที่มีคําขอ (ส่วนกลาง และส่วนภูมิภาค) เสนอการสนับสนุนค่าใช้จ่ายในการดําเนินงานตามพระราชบัญญัติโรงงาน พ.ศ.2535 รวมทั้งการพิจารณาปฏิทินการดําเนินการจัดสัมมนาโดยใช้เงินค่าใช้จ่ายในการดําเนินงานตามพระราชบัญญัติโรงงาน พ.ศ. 2535 ประจําปี 2566 และการพิจารณาสนับสนุนเบี้ยประชุมคณะกรรมการเปรียบเทียบคดีในส่วนภูมิภาค
ทั้งนี้ ที่ประชุมได้เสนอระเบียบวาระเพื่อทราบ ได้แก่ ยอดเงินคงเหลือของเงินค่าใช้จ่ายในการดําเนินงานส่วนกลางของปีงบประมาณ 2566 ผลการจัดซื้อวัสดุครุภัณฑ์ให้แก่หน่วยงานต่าง ๆ ตามมติที่ประชุมของคณะกรรมการในปีงบประมาณ พ.ศ.2565 และข้อมูลใช้เงินค่าใช้จ่ายในการดําเนินงานที่ผ่านมา โดยมี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายวชิระ ไม้แพร ผู้เชี่ยวชาญด้านกฎหมาย นายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน นายดุสิต อนันตรักษ์ ผู้อํานวยการศูนย์เทคโนโลยีสารสนเทศ นางสาวชลาริน นิลพิฤกษ์ ผู้อํานวยการกองกลาง นายสมชัย เอมบํารุง ผู้อํานวยการกองกฎหมาย และเจ้าหน้าที่สํานักงานปลัดกระทรวงอุตสาหกรรม เข้าร่วมการประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-“ชัยวุฒิ” เตือนรับจ้างเปิดบัญชีม้า - ซิมม้า ระวัง! โทษปรับ-คุก หลัง ครม. เห็นชอบ พ.ร.ก.ปราบปรามอาชญากรรมไซเบอร์
วันพุธที่ 15 กุมภาพันธ์ 2566
“ชัยวุฒิ” เตือนรับจ้างเปิดบัญชีม้า - ซิมม้า ระวัง! โทษปรับ-คุก หลัง ครม. เห็นชอบ พ.ร.ก.ปราบปรามอาชญากรรมไซเบอร์
“ชัยวุฒิ” เตือนรับจ้างเปิดบัญชีม้า - ซิมม้า ระวัง! โทษปรับ-คุก หลัง ครม. เห็นชอบ พ.ร.ก.ปราบปรามอาชญากรรมไซเบอร์
รมต.ดีอีเอส เตือน! แก๊งรับจ้างเปิดบัญชีม้า - ซิมม้า ระวังโทษหนัก รีบไปแจ้งยกเลิกบัญชี หลัง ครม. เห็นชอบ พ.ร.ก.ปราบอาชญากรรมไซเบอร์ เตรียมเช็กบิล ต้นตอคอลเซ็นเตอร์ หลังระบาดหนักต่อเนื่อง
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) เปิดเผยว่า คณะรัฐมตรีได้มีมติเห็นชอบ ร่างพระราชกําหนดมาตรการป้องกันและปราบปรามอาชญากรรมทางเทคโนโลยี และกฎหมายฉบับนี้จะมีผลบังคับใช้ เมื่อประกาศลงในราชกิจจานุเบกษา โดยกฎหมายฉบับดังกล่าว จะช่วยแก้ปัญหาการหลอกลวงออนไลน์รวมถึงอาชญากรรมรูปแบบต่างๆ โดยเฉพาะการระงับยับยั้งการโอนเงินผ่านบัญชีม้า ซึ่งต่อไปผู้ที่รับจ้างเปิดบัญชีม้า จะมีความผิดตามกฎหมาย คือ โทษจําคุก 3 ปี ปรับ 300,000บาท และหากพบว่ามีการใช้บัญชีม้าในการโอนเงินของคนร้าย หรือมิจฉาชีพ จะสามารถอายัดบัญชี และหยุดการโอนเงินทุกบัญชีที่เกี่ยวข้อง ในการโอนต่อไปเป็นทอดๆ ได้ทั้งหมด
นอกจากนี้ จะมีการแต่งตั้งคณะกรรมการขึ้นมากํากับดูแลและออกนโยบาย และกําหนดว่าลักษณะที่เป็นพฤติกรรมต้องสงสัยในการโอนเงิน หากเข้าข่ายเป็นพฤติกรรมต้องสงสัย และตรวจพบจะสามารถอายัดบัญชี และหยุดการทําธุรกรรม เพื่อรอการตรวจสอบได้เป็นเวลา 7 วัน ถ้าพบว่าทําถูกต้องตามกฎหมายไม่ใช่มิจฉาชีพก็จะปล่อยให้สามารถทําธุรกรรมต่อไปได้ แต่หากพบว่าเป็นบัญชีที่มีปัญหา ก็จะสั่งปิดและดําเนินคดี โดยการเพิ่มอํานาจนี้จะทําให้กระทรวงดีอีเอสสามารถป้องกันและแก้ปัญหาอาชญากรรมออนไลน์ได้ทันที
“ในกฎหมายก็จะมีการตั้งคณะกรรมการ โดยนายกรัฐมนตรีมีอํานาจจัดตั้งคณะกรรมการเพื่อมากําหนดนโยบายประสานงานกับทั้งเจ้าหน้าที่ตํารวจ หน่วยงานที่เกี่ยวข้อง ในการแก้ปัญหานี้ รวมถึงกําหนดบัญชีต้องสงสัย หรือพฤติกรรมต้องสงสัยที่จะระงับการทําธุรกรรมทางการเงิน” นายชัยวุฒิ กล่าว
ทั้งนี้ นอกจากการปราบปรามแก๊งเปิดบัญชีม้าแล้ว กฎหมายฉบับนี้ยังครอบคลุมถึงเรื่องของซิมม้า โดยการใช้ซิมหรือการติดต่อผ่านมือถือ ต่อไปต้องมีการลงทะเบียนตามที่ กสทช. กําหนด ซิมม้าหรือการนําซิมอื่นมาใช้ ก็จะมีความผิดเช่นเดียวกับการใช้บัญชีม้า จึงขอเตือนประชาชน และคนที่ไปเปิดบัญชี หรือไปลงทะเบียนมือถือให้ผู้อื่นใช้ จะมีความผิด โดยมีโทษจําคุก 3 ปี ปรับไม่เกิน 300,000 บาท ซึ่งไม่คุ้มกับที่ไปรับจ้างได้เงินเพียง 500- 2,000 บาท แต่ต้องมาโดนปรับเงินถึง 300,000 บาท และเป็นคดีความด้วย จึงขอเตือนให้พี่น้องประชาชนทุกคนที่ได้กระทําการดังกล่าวไปแล้ว ไปที่ธนาคาร และแจ้งยกเลิกบัญชีที่ท่านไปรับจ้างเปิดไว้ไม่เช่นนั้นอาจจะมีความผิดหนัก หากตรวจพบในภายหลัง
__________________________
รัฐบาลไทย-ข่าวทำเนียบรัฐบาล-การประชุมสภาผู้แทนราษฎร ครั้งที่ 28 (สมัยสามัญประจำปีครั้งที่สอง) เป็นพิเศษ
วันพุธที่ 15 กุมภาพันธ์ 2566
การประชุมสภาผู้แทนราษฎร ครั้งที่ 28 (สมัยสามัญประจําปีครั้งที่สอง) เป็นพิเศษ
เพื่อพิจารณาญัตติขอเปิดอภิปรายทั่วไปเพื่อซักถามข้อเท็จจริงหรือเสนอแนะปัญหาต่อคณะรัฐมนตรี  ระหว่างวันที่ 15 - 16  กุมภาพันธ์ 2566
​วันที่ 15 กุมภาพันธ์ 2566
นายกรัฐมนตรีเดินทางเข้าร่วมการประชุมสภาผู้แทนราษฎร ครั้งที่ 28 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อซักถามข้อเท็จจริงหรือเสนอแนะปัญหาต่อคณะรัฐมนตรี ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพฯ
รัฐบาลไทย-ข่าวทำเนียบรัฐบาล-โฆษกรัฐบาล เผยนายกฯ ติดตามสถานการณ์หมอกควันไฟป่าอย่างใกล้ชิด ห่วงกังวลค่า PM2.5 พุ่งสูง กระทบต่อสุขภาพประชาชน ขอความร่วมมือทุกพื้นที่ “งดการเผาทุกกรณี”
วันพุธที่ 15 กุมภาพันธ์ 2566
15/02/2566
โฆษกรัฐบาล เผยนายกฯ ติดตามสถานการณ์หมอกควันไฟป่าอย่างใกล้ชิด ห่วงกังวลค่า PM2.5 พุ่งสูง กระทบต่อสุขภาพประชาชน ขอความร่วมมือทุกพื้นที่ “งดการเผาทุกกรณี”
โฆษกรัฐบาล เผยนายกฯ ติดตามสถานการณ์หมอกควันไฟป่าอย่างใกล้ชิด ห่วงกังวลค่า PM2.5 พุ่งสูง กระทบต่อสุขภาพประชาชน ขอความร่วมมือทุกพื้นที่ “งดการเผาทุกกรณี”
วันนี้ (วันที่ 15 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์หมอกควันไฟป่าอย่างต่อเนื่อง ห่วงกังวลค่า PM2.5 พุ่งสูง กระทบต่อสุขภาพประชาชน
ด้วยสถานการณ์ไฟป่าในหลายพื้นที่มีความรุนแรง ทั้งจากภาวะความแห้งแล้งจัด รวมถึงการลักลอบเข้าป่าและจุดไฟเผาป่า เพื่อแสวงผลประโยชน์จากป่า โดยไม่คํานึงถึงภาพรวม และผลกระทบที่เกิดขึ้นต่อธรรมชาติและสิ่งแวดล้อม ส่งผลให้หมอกควันจากไฟป่าลอยปกคลุม ค่า PM2.5 เพิ่มสูงขึ้นเกินมาตรฐาน กระทบต่อสุขภาพประชาชน
นายกรัฐมนตรีได้ สั่งการหน่วยงานที่เกี่ยวข้องประชุมหารือแนวทางการป้องกันและรับมือ เกี่ยวกับสถานการณ์ไฟป่าของแต่ละหน่วยงาน เพื่อการถอดบทเรียนปัญหาไฟป่า ป้องกันการลุกลาม สร้างความเสียหายต่อทรัพยากรธรรมชาติ พื้นที่การเกษตร บ้านเรือนประชาชน อีกทั้งเพื่อป้องกันไม่ให้เกิดฝุ่นละออง PM 2.5 เพิ่มขึ้นในอากาศ ลดผลกระทบต่อสุขภาพของประชาชน โดยนายกรัฐมนตรีสั่งการให้ใช้ทุกมาตรการเพื่อลดจํานวนการเกิดไฟป่า และขอความร่วมมือทุกพื้นที่ “งดการเผาทุกกรณี” 89 วัน ระหว่างวันที่ 1 กุมภาพันธ์-30 เมษายน 2566 หากฝ่าฝืนมีโทษ พร้อมได้เน้นย้ําทุกหน่วยงานเร่งประชาสัมพันธ์เชิงรุกสร้างความเข้าใจ และขอความร่วมมือประชาชน
“นายกรัฐมนตรีมีความห่วงกังวลต่อสถานการณ์ไฟป่าหมอกควันในหลายพื้นที่ของประเทศไทย ซึ่งทําให้เกิดฝุ่นละออง PM 2.5 เพิ่มขึ้นในอากาศ ส่งผลกระทบต่อสุขภาพของประชาชน และได้สั่งการให้หน่วยงานที่เกี่ยวข้องรับมือ เฝ้าระวัง และจัดการสถานการณ์ไฟป่าและหมอกควันในพื้นที่ พร้อมแจ้งเตือน และขอความร่วมมือประชาชนอย่างต่อเนื่อง โดยหากสถานการณ์ไม่ดีขึ้น ขอให้พร้อมปรับแผน และมาตรการให้เข้มงวดขึ้นอย่างทันท่วงที” นายอนุชาฯ กล่าว
รัฐบาลไทย-ข่าวทำเนียบรัฐบาล-​ครม.อนุมัติลงนาม MOU ไทย-เวียดนาม แลกเปลี่ยนข้อมูลต่อต้านทำประมงผิดกฎหมาย เน้นการรุกล้ำน่านน้ำ ตรวจสอบย้อนกลับ ใบรับรองจับสัตว์น้ำ
วันพุธที่ 15 กุมภาพันธ์ 2566
15/02/2566
​ครม.อนุมัติลงนาม MOU ไทย-เวียดนาม แลกเปลี่ยนข้อมูลต่อต้านทําประมงผิดกฎหมาย เน้นการรุกล้ําน่านน้ํา ตรวจสอบย้อนกลับ ใบรับรองจับสัตว์น้ํา
​ครม.อนุมัติลงนาม MOU ไทย-เวียดนาม แลกเปลี่ยนข้อมูลต่อต้านทําประมงผิดกฎหมาย เน้นการรุกล้ําน่านน้ํา ตรวจสอบย้อนกลับ ใบรับรองจับสัตว์น้ํา
วันที่ 15 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 14 กุมภาพันธ์ 2566 ว่า ครม.อนุมัติลงนามบันทึกความเข้าใจว่าด้วยความร่วมมือด้านการแลกเปลี่ยนข้อมูลการต่อต้านการทําการประมงผิดกฎหมาย ระหว่างกรมประมง กระทรวงเกษตรและสหกรณ์แห่งราชอาณาจักรไทย และกรมประมง กระทรวงเกษตรและพัฒนาชนบทแห่งสาธารณรัฐสังคมนิยมเวียดนาม ตามที่กระทรวงเกษตรและสหกรณ์เสนอ โดยจะมีการลงนามบันทึกความเข้าใจระหว่างการประชุมคณะทํางานร่วมกลุ่มย่อยด้านการประมงระหว่างไทยและเวียดนาม ครั้งที่ 7 ซึ่งเวียดนามเป็นเจ้าภาพจัดการประชุม คาดว่า จะจัดขึ้นประมาณเดือนมีนาคม 2566
บันทึกความเข้าใจว่าด้วยความร่วมมือด้านการแลกเปลี่ยนข้อมูลการต่อต้านการทําการประมงผิดกฎหมายฉบับนี้ มีวัตถุประสงค์เพื่อแลกเปลี่ยนข้อมูลการทําการประมงผิดกฎหมาย (IUU Fishing) โดยเฉพาะข้อมูลเรือประมงรุกล้ําน่านน้ํา ข้อมูลการตรวจสอบย้อนกลับและใบรับรองการจับสัตว์น้ํา เพื่อไม่ให้มีสินค้าประมงจากการทําการประมงผิดกฎหมายเข้าสู่ห่วงโซ่การผลิต โดยทั้งสองฝ่ายจะดําเนินการภายใต้ขอบเขตความร่วมมือด้านต่างๆ อาทิ 1.แลกเปลี่ยนข้อมูลการขนถ่ายสัตว์น้ําและการนาสัตว์น้ําขึ้นท่าเรือ การตรวจสอบย้อนกลับและการตรวจสอบใบรับรองการจับสัตว์น้ํา 2.ส่งเสริมการสร้างขีดความสามารถในกิจกรรมเพื่อต่อต้านการทําประมงผิดกฎหมาย เช่น การปฏิบัติตามมาตรการรัฐเจ้าของท่า และการตรวจตรา ควบคุม และเฝ้าระวัง 3.ร่วมมือและแลกเปลี่ยนข้อมูลเรือประมงผิดกฎหมายภายใต้กลไกของเครือข่ายอาเซียน ส่วนขั้นตอนการดําเนินการนั้น ทั้งสองประเทศจะต้องรายงานข้อมูลของเรือประมงผิดกฎหมาย ตามแบบฟอร์มรายงานที่กําหนดขึ้น เพื่อแลกเปลี่ยนข้อมูลระหว่างคู่ภาคี โดยมีระยะเวลาดําเนินการ 5 ปี
นางสาวรัชดา กล่าวด้วยว่า ที่ผ่านมา กระทรวงเกษตรและสหกรณ์ โดยกรมประมง ได้มีการจัดทําความตกลงหรือบันทึกความเข้าใจในประเด็นที่เกี่ยวกับการส่งเสริมการป้องกันการทําประมงผิดกฎหมาย ขาดการรายงาน และไร้การควบคุม (IUU Fishing) กับประเทศต่าง ๆ แล้ว อาทิ ฟิจิ เกาหลีใต้ เมียนมา ญี่ปุ่น และกัมพูชา
รัฐบาลไทย-ข่าวทำเนียบรัฐบาล-กรมทางหลวงชนบท จัดแข่งขันประกอบสะพานเบลีย์หน่วยงานในสังกัด 18 แห่ง มุ่งพัฒนาทักษะของบุคลากรให้มีความชำนาญ
วันพุธที่ 15 กุมภาพันธ์ 2566
กรมทางหลวงชนบท จัดแข่งขันประกอบสะพานเบลีย์หน่วยงานในสังกัด 18 แห่ง มุ่งพัฒนาทักษะของบุคลากรให้มีความชํานาญ
เข้าช่วยเหลือประชาชนได้อย่างทันท่วงทีเมื่อเกิดเหตุอุทกภัย ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม จัดโครงการแข่งขันประกอบสะพานเหล็กสําเร็จรูป หรือสะพานเบลีย์ (Bailey Bridge) สําหรับสํานักงานทางหลวงชนบทที่ 1 - 18 ครอบคลุมทั่วประเทศ มุ่งพัฒนาทักษะของบุคลากรในการประกอบสะพานเหล็กสําเร็จรูปให้มีความชํานาญมากยิ่งขึ้น เพื่อเข้าช่วยเหลือและบรรเทาความเดือดร้อนให้กับประชาชนที่ได้รับผลกระทบจากเหตุอุทกภัยให้สัญจรได้โดยเร็ว เนื่องจากทุกปีที่ผ่านมาถนนและสะพานที่อยู่ในความรับผิดชอบของ ทช. ได้รับผลกระทบจากเหตุอุทกภัยส่งผลให้ประชาชนในพื้นที่ได้รับความเดือดร้อนในการเดินทาง ทั้งนี้ เพื่อเป็นการช่วยเหลือและบรรเทาความเดือดร้อนให้ประชาชนสามารถสัญจรได้อย่างสะดวกรวดเร็ว ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
โครงการแข่งขันประกอบสะพานเหล็กสําเร็จรูป หรือสะพานเบลีย์ (Bailey Bridge) สําหรับสํานักงานทางหลวงชนบทที่ 1 - 18 เพื่อเตรียมความพร้อม ทบทวน พัฒนาทักษะของบุคลากรในการประกอบสะพานเหล็กสําเร็จรูป ในการเข้าช่วยเหลือและบรรเทาความเดือดร้อนให้กับประชาชนที่ได้รับผลกระทบให้สามารถสัญจรได้อย่างทันท่วงทีเมื่อเกิดเหตุอุทกภัย สําหรับการแข่งขันจะจัดขึ้นในวันที่ 28 กุมภาพันธ์ 2566 ผู้เข้าร่วมต้องทําการประกอบสะพานเหล็กสําเร็จรูปทั้งหมด 4 ช่วง (ความยาวรวม 12 เมตร) จะต้องประกอบชิ้นส่วนให้ครบตามกําหนด ภายในระยะเวลา 4 ชั่วโมง โดยมีผู้เข้าร่วมแข่งขันไม่เกินทีมละ 15 คน และจะคัดเลือกทีมที่ทําผลงานได้ผ่านเกณฑ์ตามที่กําหนด จํานวน 3 ทีม เพื่อเข้ารับโล่รางวัล เป็นขวัญกําลังใจในการทํางานให้กับบุคลากรของ ทช. ต่อไป
รัฐบาลไทย-ข่าวทำเนียบรัฐบาล-รฟท. แจงข่าว “16 ก.พ. จองตั๋วรถไฟ ต้องใช้บัตรเครดิตและเดบิตเท่านั้น” เป็น เฟคนิวส์  ย้ำประชาชนจองหรือซื้อตั๋วได้ทุกสถานี ชำระเป็นเงินสด ทรูมันนี่ ตลอดจนบัตรเครดิต เดบิต ได้ตามปกติ
วันพุธที่ 15 กุมภาพันธ์ 2566
รฟท. แจงข่าว “16 ก.พ. จองตั๋วรถไฟ ต้องใช้บัตรเครดิตและเดบิตเท่านั้น” เป็น เฟคนิวส์  ย้ําประชาชนจองหรือซื้อตั๋วได้ทุกสถานี ชําระเป็นเงินสด ทรูมันนี่ ตลอดจนบัตรเครดิต เดบิต ได้ตามปกติ
จากกรณีที่มีสื่อออนไลน์แห่งหนึ่งได้นําเสนอภาพประกอบข่าว โดยระบุว่า “16 ก.พ. จองตั๋วรถไฟ ต้องใช้บัตรเครดิตและเดบิตเท่านั้น” จนทําให้ประชาชนเกิดความสับสน และมีการวิพากษ์วิจารณ์กันอย่างกว้างขวางนั้น
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า รฟท. ขอชี้แจงว่าการนําเสนอภาพประกอบข่าวดังกล่าวไม่เป็นเรื่องจริง โดยถือเป็น ”เฟคนิวส์” ที่บิดเบือนจากข้อเท็จจริง ซึ่ง รฟท. ขอแจ้งให้ทราบถึงข้อเท็จจริงว่า ผู้โดยสารทุกคนที่ต้องการซื้อตั๋วโดยสาร หรือสํารองที่นั่งล่วงหน้า ยังสามารถเลือกซื้อตั๋วโดยสาร หรือสํารองที่นั่งได้ที่สถานีรถไฟ หรือผ่านทางโทรศัพท์สายด่วน 1690 สามารถชําระเป็นเงินสดหรือเลือกชําระผ่านรูปแบบระบบทรูมันนี่ รวมถึงบัตรเครดิต/เดบิต ได้ทุกสถานีทั่วประเทศเป็นปกติ ไม่ได้มีการปิดกั้นหรือบังคับให้ชําระได้เฉพาะบัตรเครดิต หรือบัตรเดบิตแต่อย่างใด
ส่วนกรณีที่รฟท. มีการปรับเปลี่ยนวิธีการชําระเงินเป็นบัตรเครดิตและบัตรเดบิต ได้ปรับเปลี่ยนเฉพาะการซื้อตั๋วและสํารองที่นั่งผ่านระบบ D-Ticket ทั้งเว็บไซต์ D-Ticket (https://dticket.railway.co.th) และแอปพลิเคชัน D-Ticket (ระบบ Android และ IOS) เท่านั้น ทั้งนี้เพื่อเป็นการช่วยกระจายโอกาสในการซื้อตั๋วแก่ผู้โดยสารทุกคนอย่างทั่วถึง โดยเริ่มตั้งแต่ 16 กุมภาพันธ์ 2566 เป็นต้นไป เนื่องจากที่ผ่านมามีผู้สํารองที่นั่งผ่านช่องทางระบบ D-Ticket และไม่นํารหัสการจองตั๋วมาชําระเงินภายในระยะเวลาที่กําหนดจํานวนมาก จนส่งผลให้ผู้โดยสารท่านอื่นๆ ขาดโอกาส ไม่สามารถเข้าถึงสิทธิ์การสํารองที่นั่งที่ต้องการในช่วงระยะเวลานั้นๆได้
ท้ายนี้ ขอย้ําว่ารฟท. มีความมุ่งมั่นในการพัฒนาการให้บริการที่ดีแก่ผู้โดยสารเสมอมา โดยคํานึงถึงประโยชน์ของประชาชนส่วนรวมเป็นที่ตั้ง ขณะเดียวกัน รฟท. ขอความร่วมมือสื่อมวลชนดังกล่าว ให้นําเสนอข่าวสารหรือภาพประกอบที่ตั้งอยู่บนพื้นฐานของข้อเท็จจริง ตามหลักจรรยาบรรณของสื่อมวลชน ไม่ควรบิดเบือน หรือหยิบยกบางประโยค หรือบางประเด็นมานําเสนอ จนทําให้ภาพรวมของเนื้อหาคลาดเคลื่อนจากความเป็นจริง และทําให้ประชาชนเกิดความสับสน ตลอดจนสร้างความเสียหายต่อรฟท.
สําหรับผู้ที่ต้องการข้อมูลเพิ่มเติม สอบถามได้ที่ ศูนย์บริการลูกค้าสัมพันธ์ โทร. 1690 ตลอด 24 ชั่วโมง หรือเว็บไซต์ www.railway.co.th หรือเฟซบุ๊กแฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-“ดีอีเอส – ดีป้า” เดินเครื่อง ‘บัญชีบริการดิจิทัล’ หนุนภาครัฐ-เอกชนเข้าถึงบริการดิจิทัล
วันพุธที่ 15 กุมภาพันธ์ 2566
“ดีอีเอส – ดีป้า” เดินเครื่อง ‘บัญชีบริการดิจิทัล’ หนุนภาครัฐ-เอกชนเข้าถึงบริการดิจิทัล
“ดีอีเอส – ดีป้า” เดินเครื่อง ‘บัญชีบริการดิจิทัล’ หนุนภาครัฐ-เอกชนเข้าถึงบริการดิจิทัล
วันนี้ (15 ก.พ.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ประธานแถลงข่าวการจัดทํา ‘บัญชีบริการดิจิทัล’พร้อมปาฐกถาพิเศษในหัวข้อ นโยบายขับเคลื่อนกลไกการเร่งการเติบโตทางธุรกิจ (Scaling up) ของผู้ประกอบการดิจิทัลไทย เพื่อยกระดับเศรษฐกิจดิจิทัลไทย หลังคณะรัฐมนตรีมีมติเห็นชอบ โดยการรวบรวมสินค้าและบริการดิจิทัลจากผู้ประกอบการและผู้ให้บริการดิจิทัลไทยที่มีคุณสมบัติครบถ้วน ในการจัดทําราคากลางการจัดซื้อจัดจ้างสินค้า/บริการดิจิทัลให้ชัดเจนมีคุณภาพในราคาที่สมเหตุสมผล ผ่านแพลตฟอร์ม TECHHUNT โดยมี ดร.ณัฐพล นิมมานพัชรินทร์ ผู้อํานวยการใหญ่ดีป้า ให้การต้อนรับ ณ เกษร เออร์เบิน รีสอร์ท
_____________
รัฐบาลไทย-ข่าวทำเนียบรัฐบาล-อธิบดีกรมการจัดหางาน เตือนภัย!! มิจฉาชีพปลอม QR Code สำรวจความต้องการไปทำงานภาคเกษตรตามฤดูกาลเกาหลีใต้ (วีซ่า E- 8)
วันพุธที่ 15 กุมภาพันธ์ 2566
15/02/2566
อธิบดีกรมการจัดหางาน เตือนภัย!! มิจฉาชีพปลอม QR Code สํารวจความต้องการไปทํางานภาคเกษตรตามฤดูกาลเกาหลีใต้ (วีซ่า E- 8)
นายไพโรจน์ โชติกเสถียร อธิบดีกรมการจัดหางาน เปิดเผยว่า หลังจากกรมการจัดหางาน เปิดให้คนไทยที่ต้องการไปทํางานเกาหลีใต้ตอบแบบสํารวจความต้องการไปทํางานเกษตรตามฤดูกาล ณ สาธารณรัฐเกาหลี
เพื่อสํารวจจํานวนความต้องการไปทํางานความถนัดด้านงานเกษตรและภูมิลําเนาได้มีกลุ่มผู้ไม่หวังดีนําภาพประชาสัมพันธ์ การตอบแบบสํารวจของกรมการจัดหางาน มาดัดแปลงแก้ไข QR Code เพื่อหลอกลวงให้ผู้ตอบแบบสํารวจกรอกข้อมูลส่วนตัว เช่น เลขบัตรประชาชน วันเดือนปีเกิด เบอร์โทรศัพท์ เป็นต้น ดังนั้น เพื่อป้องกันการถูกหลอกลวงขอข้อมูลส่วนบุคคล ขอให้ผู้ที่ต้องการไปทํางานภาคเกษตรตามฤดูกาลเกาหลีใต้ แจ้งความต้องการผ่านเว็บไซต์กองบริหารแรงงานไทยไปต่างประเทศ doe.go.th/overseas เท่านั้น โดยสามารถแสกน QR Code ที่แบนเนอร์ “แบบสํารวจเกษตรกรที่ประสงค์ไปทํางานเกษตรตามฤดูกาล ณ สาธารณรัฐเกาหลี” ตั้งแต่บัดนี้ถึง 28 ก.พ. 66
ทั้งนี้ กรมการจัดหางานขอย้ําว่าการแจ้งความต้องการครั้งนี้ เป็นเพียงการสํารวจความต้องการเท่านั้น โปรดอย่าหลงเชื่อผู้แอบอ้างว่าสามารถดําเนินการใด ๆ เพื่อช่วยให้ท่านได้รับการคัดเลือก เพราะอาจถูกหลอกลวงให้เสียทรัพย์ โดยผู้ที่สนใจสามารถติดตามข่าวสารจากกรมการจัดหางานได้ที่เว็บไซต์ doe.go.th หรือเว็บไซต์กองบริหารแรงงานไทยไปต่างประเทศ doe.go.th/overseas หรือสายด่วนกระทรวงแรงงาน โทร. 1506 กด 2 กรมการจัดหางาน หรือสอบถามเพิ่มเติมได้ที่ 02 245 6706
รัฐบาลไทย-ข่าวทำเนียบรัฐบาล-จังหวัดสุราษฎร์ธานี
วันพุธที่ 15 กุมภาพันธ์ 2566
จังหวัดสุราษฎร์ธานี
13 กุมภาพันธ์ 2566
นายกรัฐมนตรีเปิดงานมหกรรมว่าวสุราษฎร์ธานี ประชาสัมพันธ์สถานที่ท่องเที่ยว กระตุ้นเศรษฐกิจการท่องเที่ยว สร้างรายได้ในท้องถิ่น
นายกฯ ติดตามการบริหารจัดการน้ํา การแก้ไขปัญหาอุทกภัยพื้นที่ อ.ไชยา จ.สุราษฎร์ธานี และปัญหาที่ดินทํากิน ยืนยันรัฐบาลสร้างความเท่าเทียม สร้างโอกาสให้ทุกคนเข้าถึงอย่างเป็นธรรม
รัฐบาลไทย-ข่าวทำเนียบรัฐบาล-รัฐบาลเห็นชอบกำหนดค่าธรรมเนียมนักท่องเที่ยวต่างชาติเดินทางเข้าไทย
วันพุธที่ 15 กุมภาพันธ์ 2566
15/02/2566
รัฐบาลเห็นชอบกําหนดค่าธรรมเนียมนักท่องเที่ยวต่างชาติเดินทางเข้าไทย
วันพุธที่ 15 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลพัฒนาระบบการดูแลนักท่องเที่ยวต่างชาติในประเทศไทย โดยเห็นชอบร่างประกาศ เรื่อง
การจัดเก็บค่าธรรมเนียมการท่องเที่ยวภายในประเทศของนักท่องเที่ยวต่างชาติ พ.ศ. ...
ซึ่งเป็นการกําหนดค่าธรรมเนียม 300 บาท/คน/ครั้ง สําหรับผู้เดินทางเข้าประเทศไทยผ่านทางอากาศ และ
150 บาท/คน/ครั้ง สําหรับผู้เดินทางเข้ามาทางบกและทางน้ํา ยกเว้นสําหรับผู้มาปฏิบัติราชการ
ผู้ได้รับอนุญาตให้ทํางานในไทย และเด็กอายุไม่เกิน 2 ปี เพื่อเป็นรายได้ในการบริหารและพัฒนาการท่องเที่ยว
รวมถึงใช้ดูแลนักท่องเที่ยวต่างชาติระหว่างอยู่ในไทย เช่น ประกันอุบัติเหตุ การเสียชีวิต
การส่งศพกลับประเทศ โดยจะมีผลบังคับใช้เมื่อประกาศฉบับนี้เผยแพร่ในเว็บไซต์ราชกิจจานุเบกษาพ้น 90 วัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัด กษ. เป็นประธานการประชุมคณะอนุกรรมการขับเคลื่อนยุทธศาสตร์มันสำปะหลัง ปี พ.ศ.2564 - 2567 ด้านการผลิต
วันพุธที่ 15 กุมภาพันธ์ 2566
รองปลัด กษ. เป็นประธานการประชุมคณะอนุกรรมการขับเคลื่อนยุทธศาสตร์มันสําปะหลัง ปี พ.ศ.2564 - 2567 ด้านการผลิต
รองปลัด กษ. เป็นประธานการประชุมคณะอนุกรรมการขับเคลื่อนยุทธศาสตร์มันสําปะหลัง ปี พ.ศ.2564 - 2567 ด้านการผลิต
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการขับเคลื่อนยุทธศาสตร์มันสําปะหลัง ปี พ.ศ.2564 - 2567 ด้านการผลิต ครั้งที่ 1/2566 ณ ห้องประชุมศูนย์ปฏิบัติการกรมส่งเสริมการเกษตร และผ่านระบบการประชุมทางไกล ZOOM Meeting มีเรื่องสําคัญในที่ประชุมคือ
1) การทดสอบและผลักดันการใช้พันธุ์ทนทาน โดยแบ่งเป็น 3 ระยะคือ การทดสอบและผลักดันการใช้พันธุ์ทนทาน การพัฒนาพันธุ์ต้านทานต่อโรคใบด่างมันสําปะหลัง และการขับเคลื่อนการปรับเปลี่ยนพันธุ์ทนทานในพื้นที่ระบาด
2) การตอบสนองของพันธุ์มันสําปะหลังต่อโรคใบด่างมันสําปะหลัง
3) (ร่าง) การขับเคลื่อนยุทธศาสตร์มันสําปะหลังและผลิตภัณฑ์มันสําปะหลัง ปี 2564 – 2567 ด้านการผลิต
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) ร่วมอภิปรายในงานประชุมเจรจาธุรกิจ The Route Development Forum for Asia 2023
วันพุธที่ 15 กุมภาพันธ์ 2566
บริษัท ท่าอากาศยานไทย จํากัด (มหาชน) ร่วมอภิปรายในงานประชุมเจรจาธุรกิจ The Route Development Forum for Asia 2023
...
ทอท. ร่วมอภิปรายในงานประชุมเจรจาธุรกิจ The Route Development Forum for Asia 2023
นางลัชชิดา อาภาพันธุ์ ผู้ช่วยกรรมการผู้อํานวยการใหญ่ (สายงานยุทธศาสตร์) บริษัท ท่าอากาศยานไทย จํากัด (มหาชน) (ทอท.) กระทรวงคมนาคม เป็นผู้แทน ทอท. เข้าร่วมอภิปรายในงานประชุมเจรจาธุรกิจ The Route Development Forum for Asia 2023 ในหัวข้อการพัฒนาเส้นทางการบินเพื่อแลกเปลี่ยนความคิดเห็นในประเด็นเกี่ยวกับการดําเนินงานในอนาคต เช่น การเพิ่มเส้นทางบินใหม่เพื่อตอบสนองความต้องการการเดินทาง แผนการจัดฝูงบิน เป็นต้น โดยมีผู้แทนจากสายการบินและสนามบินต่าง ๆ ได้แก่ สายการบินแบมบูแอร์ บริษัท การบินไทย จํากัด (มหาชน) บริษัท ไทยสมายล์แอร์เวย์ จํากัด และท่าอากาศยานอิสตันบูล เข้าร่วมอภิปรายเมื่อวันที่ 15 กุมภาพันธ์ 2566 ณ ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา 5 ธันวาคม 2554 (ศูนย์ประชุมและแสดงสินค้านานาชาติเชียงใหม่) จังหวัดเชียงใหม่
อนึ่ง ทอท.เป็นเจ้าภาพการจัดงานประชุมเจรจาธุรกิจ The Route Development Forum for Asia 2023 ซึ่งเป็นงานประชุมเจรจาธุรกิจด้านการบินพาณิชย์ที่ใหญ่ที่สุดในเอเชีย เป็นเวทีเจรจาธุรกิจระหว่างท่าอากาศยาน สายการบิน หน่วยงานด้านการท่องเที่ยวในธุรกิจการบินในภูมิภาคเอเชียแปซิฟิกได้มีโอกาสพบปะ เจรจา แลกเปลี่ยนมุมมอง และแลกเปลี่ยนวิธีปฏิบัติที่ดีที่สุด (Best Practice) อันจะนําไปสู่การปรับปรุงเครือข่ายทางการบินและการดําเนินธุรกิจ ทําให้เกิดการพัฒนาการบริการในอนาคตที่ดียิ่งขึ้น
รัฐบาลไทย-ข่าวทำเนียบรัฐบาล-บีโอไอ ร่วมเสวนากับสภาธุรกิจตลาดทุนไทย (FETCO) ในหัวข้อ “ยุทธศาสตร์ส่งเสริมการลงทุน พลิกโฉมประเทศไทยสู่เศรษฐกิจใหม่”
วันพุธที่ 15 กุมภาพันธ์ 2566
บีโอไอ ร่วมเสวนากับสภาธุรกิจตลาดทุนไทย (FETCO) ในหัวข้อ “ยุทธศาสตร์ส่งเสริมการลงทุน พลิกโฉมประเทศไทยสู่เศรษฐกิจใหม่”
บีโอไอ ร่วมเสวนากับสภาธุรกิจตลาดทุนไทย (FETCO) ในหัวข้อ “ยุทธศาสตร์ส่งเสริมการลงทุน พลิกโฉมประเทศไทยสู่เศรษฐกิจใหม่”
เมื่อวันที่ 14 กุมภาพันธ์ 2566 นายนฤตม์ เทอดสถีรศักดิ์ เลขาธิการบีโอไอ ได้รับเชิญจากสภาธุรกิจตลาดทุนไทย (FETCO) ให้ร่วมเสวนา ในหัวข้อ “ยุทธศาสตร์ส่งเสริมการลงทุน พลิกโฉมประเทศไทยสู่เศรษฐกิจใหม่” ณ ตลาดหลักทรัพย์แห่งประเทศไทย โดยมี ดร.กอบศักดิ์ ภูตระกูล ประธานกรรมการ FETCO เป็นผู้ดําเนินรายการและร่วมเสวนาในประเด็นดังกล่าว โดยมีการเสวนาในเรื่องโอกาสในการลงทุนของประเทศไทยในอนาคต ปัจจัยสําคัญในการแข่งขันในการดึงดูดการลงทุนจากต่างประเทศ และทิศทางและยุทธศาสตร์การส่งเสริมการลงทุนเพื่อสร้างเศรษฐกิจใหม่ให้กับประเทศไทย
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคสาขาชลบุรี รายงานความคืบหน้าการขจัดคราบน้ำมันรั่วไหลข้างเรือ MSC ALXEA
วันพุธที่ 15 กุมภาพันธ์ 2566
สํานักงานเจ้าท่าภูมิภาคสาขาชลบุรี รายงานความคืบหน้าการขจัดคราบน้ํามันรั่วไหลข้างเรือ MSC ALXEA
...
สํานักงานเจ้าท่าภูมิภาคสาขาชลบุรี รายงานความคืบหน้าการขจัดคราบน้ํามันรั่วไหลข้างเรือ MSC ALXEAจากการปั๊มน้ําอับเฉาเรือออก 2,000 ลิตร ให้เข้าสู่สภาพปกติ
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า (ด้านปลอดภัย) สั่งการให้สํานักงานเจ้าท่าภูมิภาคสาขาชลบุรี เร่งขจัดคราบน้ํามันให้เสร็จโดยเร็ว ลดผลกระทบต่อสิ่งแวดล้อม ดําเนินการตามกฎหมายอย่างเคร่งครัด และห้ามปล่อยเรือออกจากท่าเด็ดขาด เป็นไปตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ)
วันที่ 15 กุมภาพันธ์ 2566 สํานักงานเจ้าท่าภูมิภาคสาขาชลบุรี ได้รายงานความคืบหน้ากรณี เรือ MSC ALEXA ทําน้ํามันรั่วไหลลงทะเล 2,000 ลิตร (เพิ่มเติม) สถานการณ์ในพื้นที่ขณะนี้ ได้ดําเนินการขจัดคราบน้ํามันเรียบร้อยแล้ว แต่ยังคงเหลือฟิลม์น้ํามันบางๆเล็กน้อย ผู้อํานวยการสํานักงานเจ้าท่าภูมิภาคสาขาชลบุรี และผู้อํานวยการสํานักงานควบคุมการจราจรและความปลอดภัยทางทะเล ได้ประชุมร่วมกับตัวแทนเรือ ประกันภัย เพื่อสรุปผลเรื่องการชดใช้ค่าเสียหาย พร้อมเก็บรายละเอียดการทําความสะอาดเพิ่มเติม และในวันนี้สถานีตํารวจภูธรแหลมฉบัง เรียกนายเรือเข้ารับทราบข้อกล่าวหา คาดว่าจะมีการสั่งฟ้องกรณีดังกล่าวฯ พร้อมนี้ กรมเจ้าท่าจะควบคุมให้หน่วยงานที่เกี่ยวข้องดําเนินการเก็บความเรียบร้อยในการขจัดคราบน้ํามันต่อเนื่อง เพื่อให้เรือในพื้นที่ใกล้เคียงสามารถดําเนินการด้านสินค้าและออกเรือได้ตามปกติ รวมถึงทําความสะอาดข้างเรือและเฟนเดอร์ท่าเรือให้พื้นที่เกิดเหตุกลับเข้าสู่สภาพปกติต่อไป
รัฐบาลไทย-ข่าวทำเนียบรัฐบาล-​นายกรัฐมนตรีชี้แจงต่อสภาผู้แทนราษฎร ยืนยันรัฐบาลทำงานตามหลักการ หลักเกณฑ์ ไม่ละเว้น เป็นไปตามกฎหมาย
วันพุธที่ 15 กุมภาพันธ์ 2566
15/02/2566
​นายกรัฐมนตรีชี้แจงต่อสภาผู้แทนราษฎร ยืนยันรัฐบาลทํางานตามหลักการ หลักเกณฑ์ ไม่ละเว้น เป็นไปตามกฎหมาย
ไม่เอื้อประโยชน์หรือละเว้นการตรวจสอบให้กับใคร
วันนี้ (วันที่ 15 กุมภาพันธ์ 2566) เวลา 15.54 น. ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้กล่าวชี้แจงในการประชุมสภาผู้แทนราษฎร ซึ่งนายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรีกล่าวถึงการอภิปรายของสมาชิกสภาผู้แทนราษฎร ซึ่งได้รับฟังมาตั้งแต่เริ่มต้น มีการแสดงความคิดเห็น กล่าวตักเตือน และกล่าวหา หลายเรื่องไม่ถูกต้อง ทั้งนี้ รัฐบาลได้ดําเนินการในหลาย ๆ เรื่อง เพื่อช่วยเหลือพี่น้องประชาชนมาอย่างต่อเนื่องแล้ว ตั้งแต่ในระดับฐานราก SMEs วิสาหกิจชุมชน สหกรณ์ กองทุนหมู่บ้าน ประชาชนผู้มีรายได้น้อย แก้ปัญหาความยากจนแบบมุ่งเป้า เป็นต้น จึงขอให้ศึกษาและติดตามผลการดําเนินงานของรัฐบาลด้วย
สําหรับการทุจริต นายกรัฐมนตรียืนยันว่าไม่มีความเกี่ยวโยงกับบุคคลต่างๆ ที่ฝ่ายค้านได้กล่าวถึง และเน้นย้ําว่าไม่เคยเอื้อประโยชน์ หรือละเว้นการตรวจสอบให้กับใคร สามารถตรวจสอบได้ และจะให้หน่วยงานที่เกี่ยวข้องชี้แจงต่อไป สําหรับเรื่องที่ดีๆ รัฐบาลจะรับไว้ ส่วนประเด็นใดที่ไม่ถูกต้อง จะให้ส่วนที่เกี่ยวข้องชี้แจงต่อไป ทั้งนี้ นายกรัฐมนตรีขอให้การอภิปรายอยู่ในกรอบ ไม่ใช้โอกาสในการหาเสียงให้กับพรรคตนเอง ขอให้เป็นไปตามกติกา มารยาทของสภาผู้แทนราษฎร ยืนยันรัฐบาลทํางานตามหลักการหลักเกณฑ์ ไม่เคยปล่อยปะละเว้น เป็นไปตามกฎหมาย ขอให้เคารพกระบวนการยุติธรรม นายกรัฐมนตรีไม่ต้องการให้อํานาจนิติบัญญัติเข้ามายุ่งกับฝ่ายบริหารมากเกินไป บางเรื่องที่เป็นเรื่องการบริหารแผ่นดิน ก็ขอให้เป็นเรื่องของฝ่ายบริหารได้จัดการ หากไม่ดีขอให้ไปร้องทุกข์ตามกระบวนการ
รัฐบาลไทย-ข่าวทำเนียบรัฐบาล-รมว.สุชาติ ส่งผู้ช่วยนั่งหัวโต๊ะระดมสมองแนวร่วม 62 หน่วยทำแผนพัฒนาแรงงานด้านการบินและโลจิสติกส์
วันพุธที่ 15 กุมภาพันธ์ 2566
รมว.สุชาติ ส่งผู้ช่วยนั่งหัวโต๊ะระดมสมองแนวร่วม 62 หน่วยทําแผนพัฒนาแรงงานด้านการบินและโลจิสติกส์
รมว.แรงงาน นายสุชาติ ชมกลิ่น ส่งนายสุรชัย ชัยตระกูลทอง ผู้ช่วยรัฐมนตรี ผนึก 62 หน่วยงานจัดทําแผนพัฒนาแรงงานด้านการบินและโลจิสติกส์ ตั้งเป้าพัฒนากําลังคน 5 ปีไม่น้อยกว่า 6 แสนคน
รัฐบาลไทย-ข่าวทำเนียบรัฐบาล-กรมเจ้าท่าส่วนภูมิภาค คุมเข้มความปลอดภัยทางน้ำ กำชับนักท่องเที่ยวต้องสวมชูชีพก่อนโดยสารเรือทุกครั้ง
วันพุธที่ 15 กุมภาพันธ์ 2566
กรมเจ้าท่าส่วนภูมิภาค คุมเข้มความปลอดภัยทางน้ํา กําชับนักท่องเที่ยวต้องสวมชูชีพก่อนโดยสารเรือทุกครั้ง
...
กรมเจ้าท่าส่วนภูมิภาค คุมเข้มความปลอดภัยทางน้ํา กําชับนักท่องเที่ยวต้องสวมชูชีพก่อนโดยสารเรือทุกครั้ง
จากนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) มอบหมายให้กรมเจ้าท่าตรวจตรา คุมเข้ม ดูแลด้านความปลอดภัยทางน้ํา ในส่วนกลางและส่วนภูมิภาค
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ให้กรมเจ้าท่าในส่วนภูมิภาคที่ 1 - 7 ตรวจตรา ความปลอดภัยทางน้ํา เน้นย้ําประชาชนและนักท่องเที่ยวต้องสวมใส่ชูชีพก่อนลงเรือทุกครั้ง โดยสํานักงานเจ้าท่าภูมิภาคที่ 1 และสํานักงานเจ้าท่าภูมิภาคที่ 4 ได้จัดเจ้าหน้าที่ออกตรวจตรา ดูแลความปลอดภัยทางน้ํา เช่น จังหวัดชุมพร เกาะพะงัน จังหวัดสุราษฎร์ธานี และ จังหวัดพิษณุโลก ดังนี้
1. อํานวยความสะดวกแก่ประชาชน พร้อมดูแลความปลอดภัยบริเวณท่าเทียบเรือ แพโดยสาร
2. กําชับให้เจ้าของเรือ ผู้ควบคุมเรือ ตรวจสภาพอุปกรณ์ประจําเรือ แพชูชีพ พวงชูชีพ เสื้อชูชีพให้พร้อมใช้งานห้ามบรรทุกผู้โดยสารเกินกว่าที่ได้รับอนุญาต และปฏิบัติตามกฎหมายอย่างเคร่งครัด
3. ติดตามข้อมูลข่าวสารสภาพอากาศ ข่าวพยากรณ์อากาศก่อนออกเดินเรือ พร้อมติดตามประกาศจากหน่วยงานราชการอย่างใกล้ชิด หากพบเห็นเหตุการณ์ความไม่ปลอดภัยทางน้ํา โทรสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ผู้ตรวจสมพลฯ ตรวจเยี่ยมสถานประกอบการอาหารแช่แข็ง ที่เน้นการกระจายรายได้สู่ชุมชน
วันพุธที่ 15 กุมภาพันธ์ 2566
15/02/2566
ผู้ตรวจสมพลฯ ตรวจเยี่ยมสถานประกอบการอาหารแช่แข็ง ที่เน้นการกระจายรายได้สู่ชุมชน
นายสมพล โนดไธสง ผู้ตรวจราชการกระทรวงอุตสาหกรรม ตรวจเยี่ยมสถานประกอบการอาหารแช่แข็ง ที่เน้นการกระจายรายได้สู่ชุมชน
เมื่อวันที่ 14 กุมภาพันธ์ 2566 นายสมพล โนดไธสง ผู้ตรวจราชการกระทรวงอุตสาหกรรม พร้อมด้วย นายสุนัย พิริยสกุลพัฒน์ อุตสาหกรรมจังหวัดนครนายกและคณะ ได้ลงพื้นที่ตรวจเยี่ยมสถานประกอบการอุตสาหกรรม บริษัท ทิมฟู้ด จํากัด จังหวัดนครนายก ประกอบกิจการ ผลิตอาหารแช่แข็ง ซึ่งมีการกระจายรายได้ให้ชุมชนโดยการส่งเสริมให้คนในพื้นที่เพาะปลูกผัก ผลไม้ และได้รับซื้อมาเป็นวัตถุดิบเพื่อแปรรูปและส่งออกไปยังประเทศญี่ปุ่น รวมทั้งส่งเสริมการจ้างงานซึ่งพนักงาน 95% เป็นคนในพื้นที่ กระบวนการผลิตได้ดําเนินการตรวจสอบหม้อต้มน้ํา/ระบบบําบัดน้ําเสียพร้อมรายงานให้หน่วยงานที่เกี่ยวข้องทราบ เป็นการดําเนินการตามนโยบายในด้านการดูแลชุมชนรอบโรงงาน ดูแลสิ่งแวดล้อม
ทั้งนี้ ผู้ตรวจสมพลฯ ได้ให้คําแนะนําแนวทางการประกอบกิจการโดยให้ปฏิบัติตามนโยบาย MIND ของกระทรวงอุตสาหกรรม ทั้ง 4 มิติ มีการสร้างงานสร้างอาชีพและมีการกระจายรายได้สู่ชุมชนอย่างเห็นได้ชัด อีกทั้งยังเป็นการตอบโจทย์ประชาคมโลก ในการดูแลรักษาสิ่งแวดล้อม
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่ปทุมธานี เยี่ยมชมสถานประกอบการที่นำหุ่นยนต์และระบบอัตโนมัติมาปรับเปลี่ยนธุรกิจและอุตสาหกรรมไปสู่อุตสาหกรรมศักยภาพ
วันพุธที่ 15 กุมภาพันธ์ 2566
15/02/2566
ผู้ตรวจวีระกิตติ์ฯ ลงพื้นที่ปทุมธานี เยี่ยมชมสถานประกอบการที่นําหุ่นยนต์และระบบอัตโนมัติมาปรับเปลี่ยนธุรกิจและอุตสาหกรรมไปสู่อุตสาหกรรมศักยภาพ
ผู้ตรวจวีระกิตติ์ฯ ลงพื้นที่ปทุมธานี เยี่ยมชมสถานประกอบการที่นําหุ่นยนต์และระบบอัตโนมัติมาปรับเปลี่ยนธุรกิจและอุตสาหกรรมไปสู่อุตสาหกรรมศักยภาพ
เมื่อวันที่ 14 กุมภาพันธ์ 2566 เวลา 9.00 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรมและคณะ ลงพื้นที่เยี่ยมชมการดําเนินงานของ บริษัท ยูเนี่ยน แอพพลาย จํากัด อําเภอคลองหลวง จังหวัดปทุมธานี ซึ่งได้เข้าร่วมโครงการพลิกธุรกิจ SMEs ไทยสู่การผลิตสมัยใหม่ 4.0 เพื่อส่งเสริมให้มีการนําหุ่นยนต์และระบบอัตโนมัติ (Robotic & Automation) เข้ามาช่วยเพิ่มประสิทธิภาพการผลิตของผู้ประกอบการภาคอุตสาหกรรมและบริการ และสนับสนุนให้เกิดการลงทุนเทคโนโลยีด้านอุตสาหกรรม 4.0 มุ่งเน้นการปรับเปลี่ยนธุรกิจและอุตสาหกรรมไปสู่อุตสาหกรรมศักยภาพ หรือ S-Curve รวมถึงธุรกิจและการผลิตรูปแบบใหม่
และในเวลา 13.00 น. ผู้ตรวจวีระกิตติ์ฯ ได้ลงพื้นที่ตรวจราชการ ณ บริษัท เอ็มไอเอ็ม คอสแล็บแมนูแฟคเจอริ่ง จํากัด ตําบลบางหลวง อําเภอเมือง จังหวัดปทุมธานี ซึ่งเป็นสถานประกอบการ ที่ประสบความสําเร็จ (Success Case) BCG Model ด้าน Bio Economy โดยการนําผลผลิตทางการเกษตร เช่น สมุนไพรไทยต่าง ๆ กล้วยหอมทองปทุมธานีที่ตกเกรด มาสกัดทําเป็นเครื่องประทินผิวต่าง ๆ ได้แก่ โลชั่น ครีม สบู่ ฯลฯ ทั้งนี้ ยังเป็นการกระจายรายได้ให้กับประชาชน ยกระดับคุณภาพชีวิตของคนในชุมชน ส่งเสริมเศรษฐกิจฐานรากอย่างเป็นระบบ และต่อยอดอาชีพที่ดี
ต่อมาเวลา 15.00 น. ได้ลงพื้นที่กลุ่มวิสาหกิจชุมชนชมรมเพื่อนปาริชาติ 345 ตําบลบางคูวัด อําเภอเมือง จังหวัดปทุมธานี โดยเป็นกลุ่มวิสาหกิจที่ทําภาชนะ (จาน ชาม) จากใบไม้ต่าง ๆ ปลูกผักไฮโดรโปนิกส์ แปรรูปกล้วย และทํากระเป๋าสาน ซึ่งเป็นการกระจายรายได้ให้กับประชาชนทําให้มีชีวิตความเป็นอยู่ที่ดีขึ้น ทั้งนี้ ยังเป็นกลุ่มเป้าหมายในการเข้าร่วมโครงการ MIND หัวใจเพื่อชุมชน ของกระทรวงอุตสาหกรรม อีกด้วย
รัฐบาลไทย-ข่าวทำเนียบรัฐบาล-​"ทิพานัน" ปลื้มผลโพลชาวจ.นครศรีธรรมราช ชู “พล.อ.ประยุทธ์”เป็นนายกฯ ย้ำผลงานพัฒนาโครงสร้างพื้นฐานเมืองคอนดันเป็นศูนย์กลางท่องเที่ยวเชิงอนุรักษ์
วันอาทิตย์ที่ 12 กุมภาพันธ์ 2566
12/02/2566
​"ทิพานัน" ปลื้มผลโพลชาวจ.นครศรีธรรมราช ชู “พล.อ.ประยุทธ์”เป็นนายกฯ ย้ําผลงานพัฒนาโครงสร้างพื้นฐานเมืองคอนดันเป็นศูนย์กลางท่องเที่ยวเชิงอนุรักษ์
​"ทิพานัน" ปลื้มผลโพลชาวจ.นครศรีธรรมราช ชู “พล.อ.ประยุทธ์”เป็นนายกฯ ย้ําผลงานพัฒนาโครงสร้างพื้นฐานเมืองคอนดันเป็นศูนย์กลางท่องเที่ยวเชิงอนุรักษ์ ยัน'พล.อ.ประยุทธ์'มุ่งกระจายความเจริญสู่ภูมิภาคครอบคลุมทั่วประเทศ
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ขอบคุณพี่น้องประชาชนชาวจังหวัดนครศรีธรรมราช ที่ให้การสนับสนุนพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ผลสํารวจของ“นิด้าโพล” สถาบันบัณฑิตพัฒนบริหารศาสตร์ (นิด้า) เรื่อง “คนนครศรีธรรมราชเลือกพรรคไหน”โดยให้เหตุผลว่า เพราะเป็นคนซื่อสัตย์สุจริตตรงไปตรงมา ทําให้บ้านเมืองเกิดความสงบ
น.ส.ทิพานัน กล่าวว่า สะท้อนถึงคะแนนนิยมของพล.อ.ประยุทธ์ ที่ประชาชนไว้วางใจในการบริหารประเทศ เป็นภาพจําและเป็นจุดแข็งที่โดดเด่น โดยที่ผ่านมา ชาวจ.นครศรีธรรมราชได้รับการส่งเสริมให้มีการพัฒนาคุณภาพชีวิตตามนโยบายของพล.อ.ประยุทธ์ที่ผลักดันให้จ.นครศรีธรรมราชเป็นศูนย์กลางการท่องเที่ยวเชิงอนุรักษ์ และวัฒนธรรมของภาคใต้ มีการเร่งพัฒนาโครงสร้างพื้นฐานเพื่อรองรับการแข่งขัน การลงทุน และการท่องเที่ยวพัฒนาถนนสายหลักและสายรอง พัฒนาท่าอากาศยานนครศรีธรรมราช ก่อสร้างสะพานข้ามคลองบางกระบือ (สะพานตาราช) อําเภอเมือง จังหวัดนครศรีธรรมราช ที่แล้วเสร็จสมบูรณ์แล้ว เพื่อยกระดับการคมนาคม ขนส่งสินค้าและบริการต่างๆ
รองโฆษกประจําสํานักนายกรัฐมนตรี กล่าวว่า พล.อ.ประยุทธ์มีกําหนดการลงพื้นที่ไปตรวจติดตามการบริหารจัดการน้ํา การแก้ไขปัญหาอุทกภัยพื้นที่อําเภอไชยา และปัญหาที่ดินทํากิน รวมทั้งส่งเสริมการท่องเที่ยวของจังหวัดสุราษฎร์ธานี ในวันที่ 13 กุมภาพันธ์ 2566 ด้วย ซึ่งในจังหวัดสุราษฎร์ธานีนั้นมีโครงการของรัฐที่เข้าไปพัฒนา เช่นโครงการรถไฟทางคู่ช่วงชุมพร -สุราษฎร์ธานี โครงการทางแยกต่างระดับแยกสนามบินจ.สุราษฎร์ธานี
“พล.อ.ประยุทธ์ มุ่งมั่นพัฒนาประเทศกระจายความเจริญไปสู่ภูมิภาค ให้ครอบคลุมทุกจังหวัดทั่วประเทศ ไม่มีแบ่งแยกและเลือกที่รักมักที่ชัง ซึ่งจะส่งผลต่อภาพรวมของประเทศไทยให้มีการพัฒนาและเติบโตอย่างยั่งยืน เพื่อยกระดับคุณภาพชีวิตของประชาชน”รองโฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย โคราช ยกระดับศักยภาพสินค้าเศรษฐกิจ GI “เครื่องปั้นดินเผาด่านเกวียน” สู่สินค้าระดับโลก
วันอาทิตย์ที่ 12 กุมภาพันธ์ 2566
12/02/2566
โฆษกรัฐบาลเผย โคราช ยกระดับศักยภาพสินค้าเศรษฐกิจ GI “เครื่องปั้นดินเผาด่านเกวียน” สู่สินค้าระดับโลก
โฆษกรัฐบาลเผย โคราช ยกระดับศักยภาพสินค้าเศรษฐกิจ GI “เครื่องปั้นดินเผาด่านเกวียน” สู่สินค้าระดับโลก
วันนี้ (วันที่ 12 กุมภาพันธ์ 2566)นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบถึงกิจกรรมลงนามบันทึกความร่วมมือภาคีเครือข่าย (MOU) ในการพัฒนาการจัดการโลจิสติกส์และ ซัพพลายเชน สินค้าและบริการ GI “เครื่องปั้นดินเผา” ที่ผ่านมาและชื่นชมการทํางานของหน่วยงานที่เกี่ยวข้อง ที่ช่วยส่งเสริมสินค้าชุมชนให้เกิดอัตลักษณ์ที่โดดเด่น เชื่อมั่นจะยกระดับเศรษฐกิจชุมชนได้
โฆษกประจําสํานักนายรัฐมนตรี เปิดเผยว่า การลงนามบันทึกความร่วมมือภาคีเครือข่าย (MOU) ในการพัฒนาการจัดการโลจิสติกส์และ ซัพพลายเชน สินค้าและบริการ GI “เครื่องปั้นดินเผา” ที่สําเร็จแล้วนั้น จะส่งเสริมการพัฒนาชุมชน พัฒนาผลิตภัณฑ์ และบริการ ซึ่งจะรวมไปถึงส่งเสริมการท่องเที่ยวระดับภูมิภาค และวิถีชุมชน ก่อให้เกิดการพัฒนาด้านโลจิสติกส์การท่องเที่ยว พัฒนาเศรษฐกิจในพื้นที่ รวมทั้งจะสนับสนุนภาคการผลิต และการจัดจําหน่ายสินค้าชุมชนสู่ระดับภูมิภาค ทั้งในประเทศและต่างประเทศ ซึ่งสุดท้ายประโยชน์จะเกิดที่ประชาชนในพื้นที่เป้าหมาย และสร้างรายได้มวลรวมที่เพิ่มมากขึ้นให้กับจังหวัดนครราชสีมา
“นายกรัฐมนตรีชื่นชม และขอบคุณการทํางานของทุกภาคส่วน ทั้งหน่วยงานรัฐบาล และหน่วยงานที่เกี่ยวข้อง ที่ดําเนินการจัดกิจกรรมเพื่อส่งเสริมอัตลักษณ์ของชุมชน การสร้างรายได้ และการกระตุ้นเศรษฐกิจท่องเที่ยวในพื้นที่ สิ่งเหล่านี้จะต่อยอดไปที่การพัฒนาชุมชน ลดความเหลื่อมล้ํา เป็นไปตามแนวทางนโยบายของรัฐบาล ทั้งนี้ นายกรัฐมนตรีเชื่อมั่นว่าความคิดริเริ่ม สร้างสรรค์ ในทุกพื้นที่จะสามารถต่อยอดเศรษฐกิจจากของดีในชุมชนได้ ขอให้กําลังใจทุกชุมชน ซึ่งสามารถเรียนรู้จากประสบการณ์ของชุมชนที่ประสบความสําเร็จแล้วได้” นายอนุชาฯ กล่าว
รัฐบาลไทย-ข่าวทำเนียบรัฐบาล-​รัฐบาลคุมเข้ม เน้นผู้ใช้รถปฏิบัติตามกฎจราจรอย่างเคร่งครัด หวังลดอุบัติเหตุ ไม่จ่ายค่าปรับ-ใบสั่ง  ไม่ได้ป้ายภาษี เริ่ม 1 เม.ย.66 นี้
วันอาทิตย์ที่ 12 กุมภาพันธ์ 2566
12/02/2566
​รัฐบาลคุมเข้ม เน้นผู้ใช้รถปฏิบัติตามกฎจราจรอย่างเคร่งครัด หวังลดอุบัติเหตุ ไม่จ่ายค่าปรับ-ใบสั่ง  ไม่ได้ป้ายภาษี เริ่ม 1 เม.ย.66 นี้
​รัฐบาลคุมเข้ม เน้นผู้ใช้รถปฏิบัติตามกฎจราจรอย่างเคร่งครัด หวังลดอุบัติเหตุ ไม่จ่ายค่าปรับ-ใบสั่ง  ไม่ได้ป้ายภาษี เริ่ม 1 เม.ย.66 นี้
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลคุมเข้ม ให้ผู้ใช้รถมีจิตสํานึก ปฏิบัติตามกฎจราจรอย่างเคร่งครัด เพื่อการลดอุบัติเหตุ ป้องกันความสูญเสียต่อชีวิตและทรัพย์สินของตนเองและผู้อื่น โดยสํานักงานตํารวจแห่งชาติ ร่วมกับกรมการขนส่งทางบก ออกมาตรการเข้มเพื่อเสริมสร้างวินัยจราจรและลดอุบัติเหตุ กรณีผู้ขับขี่ที่มีใบสั่งจราจรค้างจ่าย ที่กระทําความผิดตั้งแต่วันที่ 1 เมษายน 2566 เป็นต้นไป ( ไม่มีผลย้อนหลัง) เมื่อไปต่อภาษีรถยนต์ประจําปี ทางกรมการขนส่งทางบก นายทะเบียนรถยนต์จะไม่ออกเครื่องหมายแสดงการเสียภาษีประจําปีหรือป้ายภาษีตัวจริงให้ จะได้เพียงหลักฐานชั่วคราวใช้แทนได้ 30 วันเท่านั้น ยกเว้น จะจ่ายค่าปรับตามใบสั่งจราจรที่ค้างอยู่ทั้งหมดกับนายทะเบียนจึงจะได้รับป้ายภาษีตัวจริง ทั้งนี้ ผู้ขับขี่ที่ไม่มีป้ายภาษี มีโทษปรับไม่เกิน 2,000 บาท และถูกตัดคะแนนความประพฤติในการขับรถ 1 คะแนน
สําหรับช่องทางตรวจสอบใบสั่งจราจรค้างจ่าย ประชาชนสามารถตรวจสอบใบสั่งค้างจ่าย และชําระผ่านออนไลน์ได้ตลอด 24 ชั่วโมง ที่เว็บ https://ptm.police.go.th/eTicket โดยมีขั้นตอน ดังนี้ 1. ลงทะเบียนใช้งาน โดยใช้หมายเลขบัตรประชาชน / หมายเลขใบขับขี่หรือหมายเลขทะเบียนรถและกําหนดรหัสผ่าน 2.เข้าสู่ระบบหลังจากลงทะเบียนเรียบร้อยแล้ว 3. ค้นหาใบสั่งโดยระบุวันที่กระทําผิด 4.ระบบจะแสดงใบสั่งที่เคยได้รับ สามารถคลิกดูรายละเอียดของแต่ละใบได้ หากมีรถหลายคัน ระบบจะแสดงใบสั่งตามชื่อผู้ครอบครองรถคนเดียวกัน 4.สามารถชําระค่าปรับออนไลน์ได้เลย โดยจ่ายแอป Krungthai NEXT หรือสถานีตํารวจ ธนาคารกรุงไทย ไปรษณีย์ไทย ตู้ ATM กรุงไทยหรือตู้บุญเติม
“สามารถตรวจสอบใบสั่งจราจรค้างจ่ายและชําระใบสั่งผ่านแอปพลิเคชัน “ทางรัฐ” ได้ พร้อมติดตามสถานะการชําระใบสั่งได้ด้วย หากมีข้อสงสัยสามารถสอบถามข้อมูลที่ ศูนย์ควบคุมและสั่งการจราจร โทร.1197”นางสาวรัชดา กล่าว
รัฐบาลไทย-ข่าวทำเนียบรัฐบาล-เตือน! นายจ้าง 13 ก.พ.นี้ วันสุดท้าย ยื่นต่อใบอนุญาตแรงงานต่างด้าว 4 สัญชาติ ผ่านระบบอิเล็กทรอนิกส์ หรือสำนักงานจัดหางาน เพื่อรับเอกสารแทนใบอนุญาตทำงานจริงเป็นการชั่วคราว
วันอาทิตย์ที่ 12 กุมภาพันธ์ 2566
12/02/2566
เตือน! นายจ้าง 13 ก.พ.นี้ วันสุดท้าย ยื่นต่อใบอนุญาตแรงงานต่างด้าว 4 สัญชาติ ผ่านระบบอิเล็กทรอนิกส์ หรือสํานักงานจัดหางาน เพื่อรับเอกสารแทนใบอนุญาตทํางานจริงเป็นการชั่วคราว
เตือน! นายจ้าง 13 ก.พ.นี้ วันสุดท้าย ยื่นต่อใบอนุญาตแรงงานต่างด้าว 4 สัญชาติ ผ่านระบบอิเล็กทรอนิกส์ หรือสํานักงานจัดหางาน เพื่อรับเอกสารแทนใบอนุญาตทํางานจริงเป็นการชั่วคราว
วันที่ 12 ก.พ.66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาล โดยกรมการจัดหางาน กระทรวงแรงงาน ขอให้นายจ้าง สถานประกอบการ ที่มีแรงงานต่างด้าว 4 สัญชาติ คือ กัมพูชา ลาว เมียนมา และเวียดนาม ซึ่งได้รับอนุญาตให้ทํางานถึงวันที่ 13 ก.พ.2566 หากประสงค์จะทํางานต่อไป ให้รีบยื่นคําขอต่อใบอนุญาตทํางานผ่านระบบอิเล็กทรอนิกส์ เว็บไซต์กรมการจัดหางาน หรือสํานักงานจัดหางานทั่วประเทศ โดยดําเนินการยื่นต่ออายุใบอนุญาตทํางานและชําระเงินค่าธรรมเนียมใบอนุญาตทํางาน ภายในวันที่ 13 ก.พ.66 เพื่อที่จะสามารถอยู่และทํางานเป็นการชั่วคราวได้ถึงวันที่ 13 ก.พ. 2567 หรือ 13 ก.พ. 2568 แล้วแต่กรณี
ทั้งนี้ มติคณะรัฐมนตรี(ครม.) เมื่อวันที่ 7 ก.พ.ที่ผ่านมา ได้ขยายระยะเวลาให้คนต่างด้าว 4 สัญชาติ ได้แก่ เมียนมา ลาว กัมพูชาและเวียดนาม ซึ่งได้รับอนุญาตให้ทํางานถึงวันที่ 13 ก.พ. 66 สามารถอยู่ในราชอาณาจักรเป็นกรณีพิเศษเพื่อทํางานถึงวันที่ 15 พ.ค. 66 เพื่อจัดเตรียมเอกสารการยื่นคําขอต่ออายุใบอนุญาตทํางานให้ถูกต้องตามขั้นตอนอย่างครบถ้วน โดยภายหลังยื่นต่ออายุใบอนุญาตทํางานและชําระเงินค่าธรรมเนียมฯ ภายในวันที่ 13 ก.พ.66 แล้ว ยังได้ขยายระยะเวลาการยื่นเอกสารรับรองบุคคล (CI) ของชาวเมียนมาในพื้นที่ 4 จังหวัด ได้แก่ จังหวัดสมุทรสาคร สมุทรปราการ ระนอง และชลบุรี จนถึงวันที่ 13 พ.ค.2566 เพื่อแก้ปัญหาแรงงานหลุดออกจากระบบ
น.ส.ไตรศุลี กล่าว่า ภายหลังยื่นคําขอต่ออายุใบอนุญาตทํางาน ภายในวันที่ 13 ก.พ.66 แล้ว ซึ่งในระหว่างที่ยังไม่ได้รับใบอนุญาตทํางาน กรมการจัดหางาน จะออกเอกสารซึ่งแสดงว่าคนต่างด้าวได้รับอนุญาตให้ทํางานในราชอาณาจักร โดยเป็นเอกสารหลักฐานแทนใบอนุญาตทํางานจริง เพื่อใช้แสดงต่อพนักงานเจ้าหน้าที่ว่าได้รับอนุญาตทํางานตามกฎหมายแล้ว
หากยื่นต่ออายุใบอนุญาตทํางานของแรงงานต่างด้าวไม่ทันตามเวลาที่ราชการกําหนด จะถือว่าเป็นการจ้างแรงงานผิดกฎหมาย โดยแรงงานต่างด้าวดังกล่าวจะไม่ได้รับอนุญาตให้อาศัยอยู่ในราชอาณาจักร แรงงานผิดกฎหมาย มีโทษปรับ 5,000-50,000 บาท ไม่สามารถกลับมาทํางานภายในราชอาณาจักรในระยะเวลา 2 ปี ส่วนการจ้างแรงงานผิดกฎหมาย มีโทษปรับ 10,000-100,000 บาท หากกระทําความผิดซ้ํา จะไม่สามารถจ้างแรงงานต่างด้าวได้เป็นระยะเวลา 3 ปี